Í gærkvöldi var komið með á Akranes tvo hópferðabíla sem fluttir voru inn notaðir frá Þýskalandi . Það er Skagaverk ehf. , fyrirtæki í eigu Gunnars Þórs Garðarssonar og fjölskyldu hans , sem flytur bílana inn . Hér er um að ræða bíla af gerðinni BOWA , árgerð 2005 og taka þeir báðir 60 manns í sæti . Að sögn Gunnars Þórs eru þetta ellefti og tólfti bíllinn sem bætist í rútuflota fyrirtækisins sem hópferðaleyfi er fyrir . Auk þess hafa þeir yfir smærri bílum að ráða . Meðal verkefna fyrirtækisins er akstur starfsmanna frá Akranesi á Grundartanga en auk þess er töluvert mikið af verkefnum búið að bóka í sumar . Einkum segir Gunnar Þór að mikið verði að gera í akstri farþega úr skemmtiferðaskipum sem leggjast að höfn í Reykjavík . Á meðfylgjandi mynd eru þeir Gunnar Þór Gunnarsson og Atli Einarsson starfsmenn Skagaverks en tekið var á móti þeim með blómum við komuna á Akranes . Ferð þeirra hófst í Þýskalandi , ekið til Danmerkur og um borð í Norrænu og loks ekið frá Seyðisfirði í síðasta áfanganum .